Gandia encetarà aquest cap de setmana el circuit Mediterranean Beach Volley
17 maig 2022

## Gandia encetarà aquest cap de setmana el circuit Mediterranean Beach Volley17 maig 2022Última actualització: 17 maig 2022

![](../gestion/img/41751e49830e138812c97cf5f5ccfbce5c9f047fd7aa6c5f8f3dcf4674590f6e.jpg)  
  

Els pròxims dies 21 i 22 de maig se celebrarà per primera vegada a la platja de Gandia el 'Vichy Catalan Mediterranean Beach Volley', un circuit compost per 9 jornades on la ciutat celebrarà la primera d'elles. Així ho ha anunciat en roda de premsa la regidora d'Esport, **Lydia Morant**, acompanyada per **Nuria Pla**, directora tècnica de la Federació Valenciana de Vòlei; **Oban Vázquez**, promotor i organitzador de la prova; i **Jesús Morant**, esportista.

"Amb l'excusa d'aquests esdeveniments volem millorar les infraestructures de la platja i, en aquest cas en concret, fomentar el vòlei platja", ha destacat Morant. A banda, la regidora d'Esport ha afegit que "la platja de Gandia és un espai magnífic per la gran quantitat d'arena que té".

El dissabte 21 es realitzarà el 2 vs 2 mixt de nivell or i plata, a banda de la competició de menors. Per altra banda, el diumenge 22 es produiran els encontres masculins i femenins 2 vs 2 en les categories Amateur i Pro. Els resultats d'aquesta última seran puntuables per al rànquing nacional de vòlei.

A banda de les 300 persones inscrites en les categories Pro i Amateur, també hi haurà com a novetat una competició de menors on hi haurà vora 120 participants entre Cadets i Sub-19. En aquest cas, també serà un circuit puntuable de cara al Circuit d'Espanya per a ells també. "Hem decidit integrar-la juntament amb els torneigs d'adults i crec que això els vindrà molt bé", ha afirmat Pla.

El quasi mig miler de jugadors de vòlei, entre els quals hi ha dos olímpics i els millors classificats d'Espanya, disputaran els seus encontres als 24 camps que hi ha a la platja de Gandia (altura de la posta d'atenció sanitària de Creu Roja, al costat del supermercat Vidal). "Hem estat acondicionant els camps de la platja per a estar a l'altura i siga possible aquest esdeveniment", ha assenyalat Morant

Finalment, Vázquez ha incidit en el fet que "la idea és consolidar l'esdeveniment per a convertir-lo en una data clau al vòlei de nivell nacional i, perquè no, de nivell internacional i convertir Gandia en una referència del vòlei platja.

[Twittear](https://twitter.com/share)